Wara t-talbiet tal-Kanada, in-Norveġja u l-Istati Uniti tal-Amerka biex jipparteċipaw fil- proġett PESCO Mobbiltà Militari , il-Kunsill illum adotta deċiżjonijiet pożittivi li jawtorizzaw lill-koordinatur ta' dan il-proġett – in-Netherlands – jistieden lit-tliet pajjiżi. Il-Kanada, in-Norveġja u l-Istati Uniti tal-Amerka ser ikunu l-ewwel stati terzi li jiġu mistiedna jipparteċipaw fi proġett tal-PESCO. Illum, il-Kunsill approva l-parteċipazzjoni tal-Istati Uniti, il-Kanada u n-Norveġja fil-proġett PESCO Mobbiltà Militari. L-għarfien espert tagħhom ser jikkontribwixxi għall-proġett u, permezz tiegħu, għat-titjib tal-mobbiltà militari fl-UE u lil hinn minnha. Dan huwa qasam ta' prijorità komuni u interess komuni fir-relazzjonijiet transatlantiċi tagħna. Dan ser jagħmel id-difiża tal-UE aktar effiċjenti u jikkontribwixxi għat-tisħiħ tas-sigurtà tagħna. Josep Borrell, Rappreżentant Għoli għall-Affarijiet Barranin u l-Politika ta' Sigurtà Id-deċiżjonijiet tal-Kunsill jikkonfermaw li l-parteċipazzjoni tal-Kanada, tan-Norveġja u tal-Istati Uniti tal-Amerka fil-proġett PESCO Mobbiltà Militari tissodisfa l-kondizzjonijiet ġenerali kif stabbiliti fid-Deċiżjoni (PESK) 2020/1639 ta' Novembru 2020. Uħud minn dawn il-kondizzjonijiet huma ta' natura politika; oħrajn jiffukaw fuq il-kontribut sostantiv tal-istat terz għall-proġett PESCO, jew jippreskrivu ċerti rekwiżiti legali. Il-proġett PESCO Mobbiltà Militari huwa pjattaforma strateġika li tippermetti l-moviment rapidu u bla xkiel tal-persunal u l-assi militari fl-UE kollha, kemm bil-ferrovija, bit-triq, bl-ajru jew bil-baħar. Dan huwa importanti għas-sigurtà u d-difiża tal-UE, it-tħejjija u r-reżiljenza tagħha, kif ukoll għall-missjonijiet u l-operazzjonijiet tal-PSDK tal-UE. Fil-5 ta' Novembru 2020, il-Kunsill adotta d-Deċiżjoni (PESK) 2020/1639 li tistabbilixxi kondizzjonijiet ġenerali li skonthom stati terzi jkunu jistgħu b'mod eċċezzjonali jiġu mistiedna jipparteċipaw fi proġetti individwali tal-PESCO. Kooperazzjoni tal-UE fil-qasam tad-difiża: Il-Kunsill jistabbilixxi kondizzjonijiet għall-parteċipazzjoni ta' stati terzi fi proġetti PESCO (stqarrija għall-istampa, 5 ta' Novembru 2020) Skeda informattiva dwar il-PESCO, SEAE PESCO - Mobbiltà Militari Dwar il-PESCO Ara l-paġna tal-laqgħa